钦定古今图书集成/明伦汇编/闺媛典/第342卷 > 红线
## 钦定古今图书集成/明伦汇编/闺媛典/第342卷 > 红线

按《甘泽谣》红线，潞州节度使薛嵩家青衣，善弹，阮咸
又通经史，嵩遣掌笺表，号曰内记室。时军中大宴，红

不敢乞假。”嵩遽遣放归。时至德之后，两军未宁，初置
招义军，以釜阳为镇，命嵩固守，控压山东。杀伤之馀，
军府草创。朝廷复遣以女嫁魏博节度使田承嗣男，
男取滑州节度使令狐彰女，三镇互为姻娅，人使日
浃往来。时田承嗣尝患热毒风，遇夏增剧，每曰：“我若
移镇山东，纳其凉冷，可缓数年之命。”乃命军中武勇
十倍者得三千人，号“外宅男”，而厚恤养之。常令三百
人直州宅，卜选良日，将并潞州。嵩闻之，日夜忧闷，咄
咄自语，计无所出。时夜漏将传，辕门已闭，杖策庭除，
惟红线从行。红线曰：“主自一月不遑寝食，意有所属，
岂非邻境乎？”嵩曰：“事系安危，非尔能料。”红线曰：“某虽
贱品，然亦有解主忧者。”嵩乃具告其事，曰：“我承祖父
遗业，受国家大恩，一旦失其疆土，即数百年勋伐尽
矣。”红线曰：“易尔，不足劳主忧也。乞放某一到魏郡，看
其形势，观其有无。今一更首途，三更可以复命，请先
定一走马，兼具寒暄书，其他即俟某却回也。”嵩大惊
曰：“不知汝是异人，我之暗也。然事若不济，反速其祸，
奈何？”红线曰：“某之行，无不济者。”乃入闺房，饰其行具，
梳乌蛮髻，攒金凤钗，衣紫绣短袍，系青丝轻履，胸前
佩龙文匕首，额上书太乙神名，再拜，而倏忽不见。嵩
乃返身闭户，背烛危坐。常时饮酒数合，是夕举觞，十
馀不醉。忽闻晓角吟风，一叶坠落，惊而起视，即红线
回矣。嵩喜而慰问曰：“事谐否？”曰：“不敢辱命。”又问曰：“无
伤杀否？”曰：“不至是，但取床头金合为信耳。”红线曰：“某
子夜前三刻，即到魏郡。凡历数门，遂及寝”所。闻外宅
男止于房廊，睡声雷动，见军士卒步于庭庑，传呼“风
生”某发其左扉，抵其寝帐，田亲家翁止于帐内，鼓趺
酣瞑，头枕文犀，髻包黄縠，枕前露橐一七星剑，剑前
仰开一金盒，内书生身甲子与北斗神名，复著名香
及美珍，散覆其上。扬威玉帐，但期心豁于生前；梦寝
兰堂，不觉命悬于手下。宁“劳禽纵，祇益伤嗟。”时则烛
炬光凝，炉香煨烬，侍人四布，兵器森罗。或头触屏风，
鼾而躲者；或手持巾拂，寝而伸者。某攀其簪珥，縻其
𦈡裳，如病如昏，皆不能寤。遂持金合。既出魏城西门，
将行二百里，铜台高揭，漳水东流。晨鸡动野，斜月在
林。忧往喜还，顿忘于行役；感知酬德，仰副于心期。所
以夜漏三“时，往返七百馀里，入危邦一道经五六城，
冀减主忧，敢言其苦！”嵩乃发使遗承嗣书曰：“昨夜有
客从魏中来，云自元帅床头获一合，不敢留驻，谨却
封纳。”专使星驰，夜半方到，见搜捕金合，一军忧疑。使
者以马捶叩门，非时请见，承嗣遽出，以金合授之。奉
承之时，惊怛绝倒。遂驻使者止于宅中，狎以私宴，多
其锡赉。明日，遣使赍缯帛三万疋、名马二百匹，他物
称是，以献于嵩曰：“某之首领，系在恩私便宜，知过自
新，不复更贻伊戚，专膺指使，敢议姻亲。役当奉毂后
车，来则麾鞭前马，所置纪纲，仆号为外宅。男者本防
他盗，亦非异图。今并脱其甲裳，放归田亩矣。”由是一
两月内，河北、河南人使交至，而红线辞去。嵩曰：“女生
我家，而今欲安往？又方赖女，岂可议行？”红线曰：“某前
世本男子学，江湖间读《神农药书》，救世人灾患。”时里
有孕妇，忽患蛊。“某以芫花下之妇人与腹中二子
俱毙，是某一举杀三人，阴功见诛，降为女子。使身居
贱隶，气禀贼星，所幸生于公家，今十九年矣。使身厌
罗绮，口穷甘鲜，宠待有加，荣亦至矣。况国家建极，庆
且无疆，此辈背违天理，当尽弭患。昨往魏郡，以示报
恩，两地保其城池，万人全其性命，使乱臣知惧，烈士
安谋？”在某一妇人，“功亦不小，固可赎其前罪，还其本
身，便当遁迹尘中，栖心物外，澄清一气，生死常存。”嵩
曰：“不然，遗尔千金，为居山之所。”给红线曰：“事关来世，
安可预谋？”嵩知不可驻留，乃广为饯别，悉集宾客，夜
宴中堂。嵩以歌送红线酒诸坐客中，冷朝阳为辞曰：
“采菱歌怨木兰舟，送客魂消百尺楼。还似雒妃乘雾
去，碧天无际水空流。”歌毕，嵩不胜悲。《红线》返袂且泣，
因推醉离席，遂亡其所在。